[{"text_idx": "#000001", "text": "Mae gan y ddau sefydliad a ddaeth ynghyd i greu Prifysgol De Cymru hanes cyfoethog ac amrywiol, a gallant olrhain eu gwreiddiau yn o\u0302l dros 180 o flynyddoedd."}, {"text_idx": "#000005", "text": "Daeth arweinwyr diwydiannol lleol ynghyd yn 1913 i ffurfio Ysgol Mwyngloddiau De Cymru a Mynwy. Gwasanaethodd yr Ysgol y diwydiant glo a oedd yn tra-arglwyddiaethu yng nghymoedd De Cymru, ac roedd yn eiddo ac yn cael ei hariannu gan brif berchnogion glo Cymru. Cafodd ei hailenwi'n Ysgol Mwyngloddiau a Thechnoleg yn yr 1940au, gan hyfforddi gweithwyr glo ifanc a chadetiaid y fyddin."}, {"text_idx": "#000006", "text": "Agorodd y coleg (Coleg Hyfforddi Sir Fynwy gynt) yn 1914 i hyfforddi myfyrwyr gwrywaidd fel athrawon. Ni dderbyniwyd myfyrwyr benywaidd yng Ngholeg Caerllion tan 1962, a dilynodd ehangiad cyflym, gyda\u2019r niferoedd yn mynd o 140 i 750."}, {"text_idx": "#000007", "text": "Daeth yr Ysgol Mwyngloddiau a Thechnoleg yn Goleg Technegol Morgannwg yn 1949, gan adlewyrchu ei phortffolio a oedd yn ehangu, ac fe\u2019i hailenwyd yn Goleg Technoleg Morgannwg yn 1958. Erbyn hynny, roedd y sefydliad wedi ehangu i gynnig ystod o gyrsiau mewn gwyddoniaeth, technoleg a masnach, ac ychwanegwyd y cwrs Cymraeg i Oedolion cyntaf erioed yn 1967."}, {"text_idx": "#000008", "text": "Yn 1970, daeth y coleg yn goleg polytechnig - sefydliad addysgol trydyddol yn cynnig diploma\u0302u uwch, graddau israddedig ac o\u0302l-raddedig. Unodd Polytechnig Morgannwg a\u0302 Choleg Addysg Morgannwg yn y Barri a chafodd ei ail-ddynodi\u2019n Goleg Polytechnig Cymru yn 1975."}, {"text_idx": "#000011", "text": "Yn 1996, daeth Coleg Addysg Uwch Gwent yn rhan o Brifysgol Cymru, fel Coleg Prifysgol Cymru Casnewydd. Dyfarnwyd pwerau dirprwyedig i'r coleg gan Brifysgol Cymru i oruchwylio graddau ymchwil, gan gynnwys graddau PhD. Parato\u0302dd y Coleg ar gyfer statws prifysgol trwy ehangu ei gwricwlwm, cynyddu ei gysylltiadau rhyngwladol, a chynyddu ei ddefnydd o gyllid Ewropeaidd i gefnogi gwaith datblygu rhanbarthol."}, {"text_idx": "#000014", "text": "Coleg Brenhinol Cerdd a Drama Cymru"}, {"text_idx": "#000016", "text": "Agorodd Prifysgol Morgannwg ei hadeilad ATRiuM yng nghanol dinas Caerdydd yn 2007, gan gynnig cyfleuster dysgu pwrpasol i fyfyrwyr y diwydiannau creadigol. Daeth yr adeilad o\u2019r radd flaenaf a\u0302 disgyblaethau creadigol celf a dylunio, y cyfryngau a chyfathrebu, a drama a cherddoriaeth ynghyd."}, {"text_idx": "#000018", "text": "Agorodd Campws Casnewydd gwerth \u00a335m yng nghanol dinas Casnewydd, ac mae\u2019n gartref i 2,700 o fyfyrwyr Ysgol Fusnes Casnewydd a sawl adran Ysgol y Cyfryngau a Dylunio\u2019r Brifysgol. Ystyrir yr adeilad eiconig, sydd ar lan yr Afon Wysg, yn nodwedd bwysig o adfywio canol y ddinas."}, {"text_idx": "#000019", "text": "Ym mis Ebrill 2013, ffurfiwyd PDC yn dilyn uno Prifysgol Morgannwg a Phrifysgol Cymru, Casnewydd. Ers ei ffurfio, mae'r Brifysgol wedi cynnig dros 500 o gyrsiau, gan groesawu myfyrwyr o fwy na 120 o wledydd."}, {"text_idx": "#000020", "text": "Ym mis Tachwedd 2016, agorwyd Campws Gwell Caerdydd yn swyddogol ar o\u0302l i estyniad gwerth \u00a315m gael ei ychwanegu at adeilad presennol yr Atrium. Mae\u2019r campws yn atgynhyrchu gweithleoedd diwydiant ar draws y sector diwydiannau creadigol, o ffilm a theledu i animeiddio, drama, ffotograffiaeth a cherddoriaeth."}, {"text_idx": "#000021", "text": "Ym mis Ionawr 2018, dadorchuddiwyd datblygiad gwerth \u00a315m ym Mharc Chwaraeon PDC, gan gynnwys y cae pe\u0302l-droed 3G maint llawn cyntaf mewn prifysgol yng Nghymru, a adeiladwyd i safon Fifa Pro a World Rugby 22. Mae'r cyfleuster gwell hefyd yn cynnwys canolfan arbenigol newydd ar gyfer cryfder a chyflyru."}]